ଶ୍ରୀନଗର ୨୦/୦୮ : ଜାମ୍ମୁ କାଶ୍ମୀରରେ ସୁରକ୍ଷା ବାହିନୀକୁ ବଡ଼ ସଫଳତା । ଅବନ୍ତୀପୋରାରେ ସୁରକ୍ଷା ବାହିନୀ ଏନକାଉଣ୍ଟରରେ ୨ ଆତଙ୍କବାଦୀ ନିହତ । ମୃତ ଆତଙ୍କବାଦୀଙ୍କ ପରିଚୟ ମିଳିପାରି ନାହିଁ । ଅବନ୍ତୀପୋରାର ପାମ୍ପୋରରେ ଏବେ ସୁରକ୍ଷାବାହିନୀର ସର୍ଚ୍ଚ ଅପରେଶନ ଜାରି ରହିଛି । ଏନେଇ ଜାମ୍ମୁ କାଶ୍ମୀର ପୋଲିସ ପକ୍ଷରୁ ସୂଚନା ମିଳିଛି ।
ସୂଚନା ଥାଉକି, ଏହା ପୂର୍ବରୁ ଥନ୍ନାମଣ୍ଡି ଜଙ୍ଗଲରେ ଏକ ୩ ଜଣିଆ ଆତଙ୍କବାଦୀ ଦଳ ସୁରକ୍ଷା ବାହିନୀ ସହ ମୁହାଁମୁହିଁ ହୋଇଥିଲା । ଏହି ଏନକାଉଣ୍ଟରରେ ଜଣେ ଆତଙ୍କବାଦୀ ନିହତ ହୋଇଥିଲା । ଅଗଷ୍ଟ ୬ ରେ ଥାନାମାଣ୍ଡିର ପଙ୍ଗାଇ ଅଞ୍ଚଳରେ ସୁରକ୍ଷା ବାହିନୀ ଏବଂ ଆତଙ୍କବାଦୀଙ୍କ ମଧ୍ୟରେ ଏକ ଏନକାଉଣ୍ଟର ହୋଇଥିଲା । ଯେଉଁଥିରେ ୨ ଆତଙ୍କବାଦୀଙ୍କର ମୃତ୍ୟୁ ଘଟିଥିଲା । କିନ୍ତୁ ତିନି ଆତଙ୍କବାଦୀ ଆଖିରେ ଧୂଳି ଦେଇ ଖସି ପଳାଇଥିଲେ ।
ଫେରାର ହୋଇଯାଇଥିବା ଏହି ୩ ଜଣ ଆତଙ୍କୀ ଥନ୍ନାମଣ୍ଡୀ ଜଙ୍ଗଲରେ ବୁଲିବୁଲି ଥନ୍ନାମଣ୍ଡୀ ମୋଗଲ ରୋଡ ସ୍ଥିତ ଐତିହାସିକ ପର୍ଯ୍ୟଟନ ସ୍ଥଳୀ ନିକଟରେ ଥିବା ଜଙ୍ଗଲରେ ବୁଲୁଥିଲେ। ଏନେଇ ଗୁଇନ୍ଦା ସୂତ୍ରରୁ ସୂଚନା ମିଳିବା ପରେ ସୁରକ୍ଷା ବାହିନୀ ସର୍ଚ୍ଚ ଅପରେଶନ ଆରମ୍ଭ କରିଥିଲା। ଏହି ସମୟରେ ଆତଙ୍କବାଦୀମାନେ ଆକ୍ରମଣ କରିଥିଲେ । ଫଳରେ ସେନା ଏହାର କଡ୍ଡା ଜବାବ ଦେଇଥିଲା ।
